b'\n_START_ARTICLE_\nBertolecija\n_START_SECTION_\nOpis\n_START_PARAGRAPH_\nBertolecija je med 30 in 40\xc2\xa0m visoko drevo, ki dose\xc5\xbee en\xc2\xa0meter v premeru in je prekrito z razpokano skorjo. Kro\xc5\xa1nja tega drevesa je okrogla, vendar ne preve\xc4\x8d raz\xc5\xa1irjena in se za\xc4\x8dne razra\xc5\xa1\xc4\x8dati \xc5\xa1ele visoko na deblu. Listi so dolgi do 50\xc2\xa0cm, ovalne oblike in usnjatega videza. Listne \xc5\xbeile ne segajo do roba listov. Cvetovi so kobulasti, dvospolni in kremnorumene barve ter imajo po \xc5\xa1est ven\xc4\x8dnih listov._NEWLINE_Plod je okrogel ali ovalen oreh s trdo zunanjo lupino, v njem pa je okoli 20 trikotnih semen s trdo, hrapavo lupino. U\xc5\xbeitno jedrce teh semen je polnega okusa in vsebuje veliko (do 67\xc2\xa0%) olja, ki ga iz njih tudi pridobivajo. Jedrca so u\xc5\xbeitna kot vsi drugi orehi, sve\xc5\xbea ali posu\xc5\xa1ena.'